Lista judeţelor unde terasele se închid la ora 24.00.
Programul de funcţionare până la ora 24.00 al teraselor, cluburilor şi barurilor a fost instituit în 16 judeţe. Și municipiul Bucureşti face parte din listă. Hotărârea CNSU a fost adoptată luni, 17 august, de Guvern.
Trebuie să știi că a fost extinsă lista judeţelor în care sunt instituite restricţii orare de funcţionare pentru operatorii economici care desfăşoară activităţi în aer liber (terase, cluburi, baruri, etc), precum şi pentru operatorii economici care desfăşoară activităţi de jocuri de noroc, restricţiile fiind valabile până în data de 31 august 2020.Programul de funcţionare este 6.00-24.00, iar ultima comandă poți să o dai până cel târziu la orele 23.00.Programul redus se aplică în judeţele Argeş, Braşov, Brăila, Bihor, Buzău, Constanţa, Dâmboviţa, Ilfov, Prahova, Galaţi, Gorj, Ilfov, Prahova, Galaţi, Vaslui, Vrancea şi Municipiul Bucureşti.Prin aceeaşi hotărâre CNSU, a fost instituită măsura carantinei de 14 zile dacă sosești în România din 6 regiuni ale Regatului Spaniei, fără a fi suspendate zborurile spre şi dinspre România. Măsura se aplică din 17 august. Regiunile sunt:a) Regiunea Aragon;b) Regiunea Cataluna;c) Regiunea Comunidad de Madrid;d) Insulele Baleare;e) Ţara Bascilor;f) Regiunea Navarra.